Det kan desværre godt passe.
Andelsboliger værdisættes enten med udgangspunkt i anskaffelsesprisen af ejendommen, den offentlige ejendomsvurdering eller på baggrund af en valuarvurdering.
Sidstnævnte vurderingsmetode, hvorefter andelsværdierne udregnes med udgangspunkt i en valuars vurdering af ejendommens handelsværdi som udlejningsejendom, har i de senere år, hvor ejendomsmarkedet er kollapset, afstedkommet store nedskrivninger af andelenes værdier.
Da andelsværdierne helt kort fortalt afhænger af forskellen på aktiver (værdier) og passiver (gælden) skal du også gennemgå regnskabernes balanceposter, da faldet i andelsværdien også kan skyldes øget gældsætning. Endelig kan finansieringen af foreningen påvirke værdien negativt, eksempelvist kan såkaldte SWAP-lånearrangementer påvirke formuen negativt.
Du må desværre i gang med at læse regnskaberne for at finde årsagen til faldet, et råd kunne dog være at du starter med at se efter om ikke faldet skyldes nedgang i valuarvurdering af ejendommens værdi, hvilket plejer at være forklaringen.
Med venlig hilsen ADVODAN
Erik Matthiesen advokat (L)